வாள் உலாம் எரியும் அஞ்சேன்; வரை புரண்டிடினும், அஞ்சேன்; தோள் உலாம் நீற்றன், ஏற்றன், சொல் பதம் கடந்த அப்பன், தாள் தாமரைகள் ஏத்தி, தட மலர் புனைந்து, நையும் ஆள் அலாதவரைக் கண்டால், அம்ம! நாம் அஞ்சுமாறே! தகைவு இலாப் பழியும் அஞ்சேன்; சாதலை முன்னம் அஞ்சேன்; புகை முகந்து எரி கை வீசி, பொலிந்த அம்பலத்துள் ஆடும், முகை நகைக் கொன்றை மாலை, முன்னவன் பாதம் ஏத்தி, அகம் நெகாதவரைக் கண்டால், அம்ம! நாம் அஞ்சுமாறே!